Diari Oficial de la Generalitat Valenciana


Sumari del DOGV 3262, del 11-06-1998 (1998/4478)

RESOLUCIÓ de 4 de maig de 1998, de la Universitat d'Alacant, per la qual es convoquen proves selectives per a l'ingrés en l'escala administrativa.
--------------------------------------------------------------------------------------------------------------------------------------------------

### Dades del document

Número de DOGV
:   3262

Data del DOGV
:   11-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4478


Data del document
:   04-05-1998

Organisme emissor
:   Universitat d'Alacant

Tipus de document
:   Resolució

RESOLUCIÓ de 4 de maig de 1998, de la Universitat d'Alacant, per la qual es convoquen proves selectives per a l'ingrés en l'escala administrativa. [1998/A4478]
  
En compliment del que disposen els estatuts d'aquesta Universitat, aprovat pel Decret 107/1985, de la Generalitat Valenciana, de 22 de juliol (DOGV de 26 de setembre), i amb l'objectiu d'atendre les necessitats de personal d'administració i serveis, aquesta Universitat, fent ús de les competències que li són atribuïdes en l'article 18 de la Llei 11/1983, de Reforma Universitària, en relació amb l'article 3.2.e de la mateixa llei, com també en els estatuts d'aquesta Universitat, acorda convocar proves selectives per a l'ingrés en l'escala administrativa de la Universitat d'Alacant, segons les bases següents:
  
Primera. Normes generals
  
1.1 Es convoquen proves selectives per a proveir 26 places de l'escala administrativa de la Universitat d'Alacant, segons el detall següent, sense que es puguen acumular les d'un torn a altre, encara que hi queden places desertes.
  
1.1.1 Segons el que disposa l'article 1.c, de la Llei de la Funció Pública Valenciana, el text refós del qual va ser aprovat pel Decret Legislatiu de 24 d'octubre de 1995, és aplicable al personal d'administració i serveis de la Universitat d'Alacant, respectant l'autonomia universitària, fet que es compleix atenent el que disposa l'acord del Consell Social de data 10 de juliol de 1996, d'acord amb el que disposa la disposició addicional vuitena d'aquest text, que reprodueix el contingut de l'article 61 de la Llei 42/1994, de 30 de desembre, de Mesures Fiscals, Administratives i d'Ordre social; sobre la base de tot això, es convoquen 23 places pel sistema de promoció interna.
  
1.1.2 Se'n convoca una per al torn afectat per l'article 15 de la Llei 30/1984.
  
1.1.3 I se'n convoquen altres dues pel sistema general d'accés lliure.
  
1.2 A aquesta convocatòria seran aplicables, a més de les normes esmentades, la Llei 30/1984, de 2 d'agost, modificada per la Llei 23/1988, de 28 de juliol; la Llei 22/1993, de 29 de desembre; la Llei 42/1994, de 30 de desembre; el Reial Decret 364/1995, de 10 de març (BOE del 10 d'abril); la Llei 4/1994 de la Generalitat Valenciana; l'Estatut de la Universitat d'Alacant i les bases d'aquesta convocatòria.
  
1.3 Els aspirants que ingressen per les places de l'article 15 de la Llei 30/1984, de Mesures, seran destinats com a funcionaris al seu lloc de treball.
  
1.4 El procediment de selecció dels aspirants serà el de concurs oposició, amb las consideracions següents:
  
1.4.1 Torn de promoció interna i de l'article 15 de la Llei de Mesures.
  
a) L'oposició consistirà en els exercicis següents:
  
Primer exercici. Qüestionari amb respostes alternatives sobre el temari que consta com a annex I. Puntuat de 0 a 10 punts, serà necessari obtenir-ne almenys 5 per a superar-lo.
  
Segon exercici. Dividit en dues fases:
  
Primera fase. Els candidats hauran d'elaborar un exercici, prenent com a punt de partida un plantejament escrit fet pel tribunal i relacionat amb la gestió universitària referida al temari descrit, a elegir-ne entre tres (un de l'àrea de gestió econòmica, un de l'àrea d'alumnat i un de l'àrea de recursos humans):
  
- Un resum de la informació continguda en el plantejament escrit elegit per cada candidat.
  
- Respondre 10 preguntes que es formulen relacionades amb les possibilitats d'actuació sobre aquest plantejament.
  
Aquest exercici serà qualificat de 0 a 10 punts i serà necessari obtenir-ne almenys 5 per a superar la prova. En la qualificació es tindrà en compte la claredat d'identificació de la situació que es planteja, la capacitat d'organització i la relació dels processos i la previsió de les repercussions de cada actuació.
  
Segona fase. Respondre en un text en valencià, amb respostes alternatives, les qüestions plantejades. Les instruccions oportunes per a la fer la prova seran dictades igualment en valencià. No tindrà caràcter eliminatori i serà valorat de 0 a 4 punts.
  
Tercer exercici. Consistirà a fer un curs selectivoformatiu, distribuït en les àrees temàtiques següents:
  
a) Economicofinancera
  
b) Acadèmica
  
c) De recursos humans
  
d) D'organització del treball
  
e) Informàtica
  
Aquest curs tindrà com a objectiu aconseguir l'adequació dels candidats a les necessitats de la Universitat. Es puntuarà de 0 a 50 punts i en seran necessaris almenys 25 per a superar-lo, considerant que en cada àrea temàtica s'han d'obtenir almenys 4 dels 10 punts possibles. L'assistència al curs és obligatòria, amb els marges d'absència normalment aplicables.
  
b) El concurs, aplicable a qui haja superat el segon exercici, valorarà els mèrits relacionats amb la carrera administrativa i els llocs de treball exercits, el nivell de formació i l'antiguitat, segons el detall següent:
  
Titulació: 1,0 punts com a màxim distribuïts de la manera següent:
  
- 0,6 per tenir titulació específica.
  
- 0,4 per tenir titulació superior.
  
Experiència: 1,5 punts com a màxim, a raó de:
  
- 0,1 punts per cada any de servei en l'administració pública en llocs de característiques iguals.
  
- 0,05 punts per cada any de servei en l'administració pública en llocs de funcions afins.
  
Formació: 1,5 punts màxim, per cursos amb contingut relacionat directament amb el treball que s'ha de desenvolupar i que siguen impartits per l'administració, o bé per centres concertats que hi tinguen conveni, a raó de :
  
- 0,1 punts entre 15 i 50 hores.
  
- 0,2 punts de més de 50 hores.
  
Els aspirants que concórreguen a aquest torn de promoció interna i els afectats per l'article 15 de la Llei de Mesures que superen el segon exercici disposaran d'un termini de 10 dies naturals, comptadors des del dia següent a la publicació de la relació d'aprovats del segon exercici per a presentar l'expedient personal i la documentació justificativa.
  
c) La qualificació final s'obtindrà amb la suma de les puntuacions obtingudes en els exercicis descrits i en el concurs, aplicable a qui faça el curs selectiu.
  
d) El primer exercici es farà a partir del dia 1 de setembre de l'any 1998.
  
1.4.2 Torn d'accés lliure
  
a) L'oposició consistirà en els exercicis següents:
  
Primer exercici. Qüestionari amb respostes alternatives sobre el temari que consta com a annex I a aquesta convocatòria. Puntuat de 0 a 10 punts, serà necessari obtenir-ne almenys 5 per a superar-lo.
  
Segon exercici. Dividit en dues fases:
  
Primera fase. Els candidats hauran d'elaborar un exercici, prenent com a punt de partida un planejament escrit fet pel tribunal i relacionat amb la gestió universitària referida al temari descrit, a elegir-ne entre tres (un de l'àrea de gestió econòmica, un de l'àrea d'alumnat i un de l'àrea de recursos humans):
  
- Un resum de la informació continguda en el planejament escrit elegit per cada candidat.
  
- Respondre 10 preguntes que es formulen relacionades amb les possibilitats d'actuació sobre aquest plantejament.
  
Aquest exercici serà qualificat de 0 a 10 punts i serà necessari obtenir-ne almenys 5 per a superar-lo. En la qualificació es tindran en compte la claredat d'identificació de la situació plantejada, la capacitat d'organització i la relació dels processos i la previsió de les repercussions de cada actuació.
  
Segona fase. Respondre en un text en valencià, amb respostes alternatives, les qüestions plantejades. Les instruccions oportunes per a la fer la prova seran dictades igualment en valencià. No tindrà caràcter eliminatori i serà valorat de 0 a 4 punts.
  
Tercer exercici. Consistirà a fer una prova amb dos supòsits pràctics, a elegir entre tres proposats, referits a les funcions pròpies de l'escala, puntuat de 0 a 10 punts, 5 per cada supòsit. Serà necessari obtenir-ne almenys 5 i per a superar-lo caldrà no obtenir menys de 2 punts.
  
b) La fase de concurs, que no tindrà caràcter eliminatori, s'aplicarà als aspirants que hagen superat els exercicis anteriors i farà referència a les aptituds, els coneixements i l'experiència dels candidats d'acord amb el barem:
  
Titulació: 1,0 punts com a màxim distribuïts de la manera següent:
  
- 0,6 per tenir titulació específica.
  
- 0,4 per tenir titulació superior.
  
Experiència: 1,5 punts com a màxim, a raó de:
  
- 0,1 punts per cada any de servei en l'administració pública en llocs de treball de característiques iguals.
  
- 0,05 punts per cada any de servei en l'administració pública en llocs de treball de funcions afins.
  
Formació: 1,5 punts com a màxim, per cursos de contingut relacionat directament amb el treball que s'ha de desenvolupar i que siguen impartits per l'administració o bé per centres concertats o que hi tinguen conveni, a raó de:
  
- 0,1 punts: entre 15 i 50 hores.
  
- 0,2 punts: de més de 50 hores.
  
Els aspirants del torn lliure que superen el segon exercici disposaran d'un termini de 10 dies naturals, comptadors des de l'endemà de la publicació de la relació d'aprovats, per a presentar en el Registre General de la Universitat l'expedient personal amb el detall i la documentació justificativa del que s'hi exposa, de manera que puguen ser valorats, si escau, pel tribunal per a l'aplicació d'aquesta fase. No s'admetrà la presentació de documentació amb posterioritat a la finalització d'aquest termini.
  
La puntuació de la fase de concurs, aplicada als aspirants que hagen superat el segon exercici, es farà pública abans de l'inici del tercer exercici.
  
c) La proposta d'adjudicació de les places es farà a favor d'aquells aspirants que, una vegada sumades les qualificacions de tots els exercicis superats i de la segon fase del segon exercici i el resultat del concurs, es troben dins el nombre de vacants oferides.
  
d) El primer exercici es farà a partir del dia 1 de setembre de 1998.
  
1.5 No es podran declarar aprovats en cap torn més candidats que places oferides.
  
Segona. Requisits dels candidats
  
2.1 Per a ser admesos a fer les proves selectives, els aspirants hauran de reunir els requisits següents:
  
Amb caràcter general.
  
a) Ser espanyol o nacional d'algun estat de la Unió Europea.
  
b) Haver fet els 18 anys.
  
c) Tenir el títol de Batxiller, formació professional de segon grau o equivalents, o estar en condicions d'obtenir-lo. S'admetrà la superació de les proves d'accés a la universitat per a majors de 25 anys.
  
d) Els nacionals de la resta d'estats membres de la Unió Europea hauran de tenir el títol homologat o validat a l'equivalent espanyol requerit en la base c) o estar en condicions d'obtenir-lo.
  
e) No patir cap malaltia o discapacitació que impedisca exercir les funcions públiques.
  
f) No haver estat separat mitjançant expedient disciplinari del servei de qualsevol de les administracions públiques ni estar inhabilitat per a exercir les funcions corresponents.
  
Amb caràcter específic, per a aquelles persones que opten pel torn de promoció interna, a més del que s'ha descrit, hauran de pertànyer a l'escala d'auxiliars de la Universitat d'Alacant o a altres funcionarials d'igual grup i tenir destinació en la Universitat d'Alacant, amb dos anys d'antiguitat, en el moment d'iniciar-se els exercicis de la fase d'oposició, en els cossos o escales esmentades; o bé, per a les persones que opten pel torn reservat a persones afectades per l'article 15 de la Llei de Mesures, pertànyer a la plantilla de personal laboral de la Universitat d'Alacant amb la categoria d'administratiu.
  
Aquests opositors podran substituir el requisit de titulació pel fet de tenir una antiguitat en l'escala auxiliar de 10 anys o més, o d'haver superat cursos específics a aquest efecte tenint cinc anys almenys d'antiguitat, en el moment d'iniciar els exercicis de la fase d'oposició en aquesta escala.
  
2.2 S'han de tenir tots els requisits esmentats en el dia de finalització del termini de presentació de sol·licituds i mantenir-los fins al moment de la presa de possessió com a funcionaris de carrera.
  
Tercera. Sol·licituds
  
3.1 Qui vulga prendre part en aquestes proves selectives ho haurà de fer constar en una instància adreçada al gerent de la Universitat, que es facilitarà en els Serveis Generals de la Universitat, edifici Rectorat i en el Govern Civil d'Alacant.
  
3.2 Cal presentar les sol·licituds en el Registre General de la Universitat, en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Es podran utilitzar les vies establides en la normativa vigent.
  
3.3 Els drets d'examen són de 1.690 pessetes, que s'han d'ingressar en el compte número 540004-64 de la Caixa d'Estalvis del Mediterrani, oficina 3191 del Campus de Sant Vicent del Raspeig. També pot fer-se l'ingrés a través d'altres oficines bancàries.
  
En la sol·licitud ha d'aparèixer el segell d'aquesta caixa d'estalvis o el justificant de la transferència que, si falta, en determinarà l'exclusió de l'aspirant. Aquest tràmit no ha de substituir el de la presentació de la instància en el termini i la forma determinats.
  
3.4 Els simples errors de fet que es puguen inferir de la sol·licitud com a tals, podran ser resolts en qualsevol moment, d'ofici o a petició de la persona interessada.
  
3.5 Els aspirants han d'observar les instruccions següents a l'hora d'emplenar la sol·licitud:
  
3.5.1 En el requadre de la instància destinat a forma d'accés, han de consignar L, P o F, segons les instruccions que apareixen en l'anvers.
  
3.6.2 Els aspirants amb minusvalideses poden indicar-ho en la sol·licitud, per a la qual cosa s'ha d'utilitzar el requadre número 6 i sol·licitar, en el requadre número 7, les possibles adaptacions de temps i de mitjans per a la realització dels exercicis en els quals aquesta adaptació siga necessària. Així mateix, han de concórrer als exercicis per als quals es concrete l'adaptació, proveïts del certificat acreditatiu de la minusvalidesa o discapacitat corresponent, amb l'objectiu de fer efectiva, si escau, aquesta petició.
  
Quarta. Admissió d'aspirants
  
4.1 Quan acabe el termini de presentació d'instàncies, el gerent de la Universitat d'Alacant dictarà una resolució en el termini màxim d'un mes, que es publicarà als taulers d'anuncis de la Universitat, en la qual, a més de declarar aprovada la llista d'admesos i exclosos amb la indicació de la causa, s'indicaran el lloc, la data i l'hora de començament dels exercicis, amb una antelació mínima de 15 dies. Igualment, s'hi farà pública la composició del tribunal.
  
4.2 Els aspirants exclosos disposaran d'un termini de 10 dies naturals, comptadors a partir de l'endemà del dia de la publicació de la resolució per a poder ser resolt el defecte que n'haja motivat l'exclusió.
  
Cinquena. Tribunals
  
5.1 Els membres del tribunal i els seus assessors estan subjectes als motius i a les causes generals d'abstenció indicades en els articles 28 i 29 de la Llei 30/1992. Els aspirants podran recusar els membres del tribunal si concorren els supòsits previstos en aquesta base.
  
5.2 Amb anterioritat a la iniciació de las proves selectives, si s'escau, es publicarà una resolució amb nomenament de nous membres del tribunal en substitució dels que hagen perdut la seua condició.
  
5.3 A partir de la seua constitució, que es farà almenys 48 hores abans de l'inici dels exercicis, el tribunal, per a actuar vàlidament, requerirà la presència del president i del secretari i de la majoria absoluta dels membres titulars o suplents.
  
5.4 El tribunal ha de resoldre, dins la fase d'oposició, tots els dubtes que puguen sorgir en l'aplicació d'aquestes normes, com també el que s'ha de fer en els casos no previstos.
  
5.5 El tribunal podrà disposar la incorporació d'assessors especialistes per a les proves corresponents dels exercicis que consideren pertinents, els quals es limitaran a prestar col·laboració en les seues especialitats tècniques. La designació d'aquests assessors s'ha de comunicar al rector de la Universitat.
  
5.6 El tribunal qualificador de les proves adoptarà les mesures necessàries per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos els opositors en el full d'examen dels quals apareguen noms, trets, marques o signes que permeten conèixer la identitat dels membres.
  
5.7 A l'efecte de comunicació d'altres incidències, el tribunal tindrà la seu en el Servei de Gestió de Personal de la Universitat, edifici Rectorat, Campus de Sant Vicent Raspeig, telèfon 24 527 843, extensió 3450 i 2585.
  
5.8 El tribunal qualificador adoptarà les mesures adequades en els casos que siga necessari, de manera que els aspirants amb minusvalidesa tinguen condicions semblants per a la realització dels exercicis a les de la resta de participants. En aquest sentit, s'establiran per a les persones amb minusvalideses que ho sol·liciten les adaptacions possibles en temps i mitjans per a la realització dels exercicis. Si en qualsevol moment del procés selectiu el tribunal té dubtes pel que fa a la capacitat d'un aspirant per la quota de reserva de discapacitats, per a l'exercici de les activitats habitualment desenvolupades pels funcionaris de l'escala a la qual es refereixen aquestes proves, podrà demanar el corresponent dictamen dels òrgans competents del Ministeri de Treball i Afers Socials o, si escau, de la comunitat autònoma corresponent.
  
5.9 Els membres del tribunal percebran les gratificacions per assistències fixades en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10 En cap cas el tribunal podrà declarar que han obtingut plaça un nombre superior d'aspirants que el de places convocades. Qualsevol proposta que contravinga les normes establides serà nul·la de ple dret.
  
Sisena. Desenvolupament dels exercicis
  
6.1 Els aspirants podran ser requerits en qualsevol moment pels membres del tribunal amb la finalitat d'acreditar la seua identitat.
  
6.2 Els aspirants seran convocats per a cada exercici en crida única i seran exclosos de l'oposició els qui no hi compareguen, excepte en els casos de força major, degudament justificats i valorats pel tribunal.
  
En cada exercici, els aspirants hauran acreditar la seua identitat exclusivament mitjançant la presentació del document nacional d'identitat, del passaport, o del permís de conduir per als aspirants de nacionalitat espanyola. Els nacionals de països membres de la Unió Europea hauran d'acreditar la seu identitat mitjançant el document original que en el país d'on és nacional se li expedisca amb aquesta finalitat. El no-compliment d'aquest requisit per algun dels aspirants en determinarà l'exclusió de les proves. En cap cas seran vàlides les còpies o fotocòpies d'aquests documents.
  
Els membres del tribunal i el personal col·laborador no permetran l'accés a les sales on es fan els exercicis a les persones que no complisquen els requisits anteriors, ni a les persones que hi compareguen després de concloure la crida dels aspirants convocats.
  
6.3 El tribunal publicarà els successius anuncis de realització de la resta d'exercicis, que serà feta en els locals on s'haja fet el primer, com també en la seu del tribunal, i per qualsevol altre mitjà si ho jutja convenient per a facilitar-ne la màxima divulgació, amb 24 hores, almenys, d'antelació en la data assenyalada per a la seua iniciació. Quan es tracte del mateix exercici, l'anunci serà publicat en els locals on s'haja realitzat, en la seu del tribunal i per qualsevol altre mitjà si es jutja convenient, amb 12 hores, almenys, d'antelació. Cal aplicar tot açò també a la publicació inicial de tot el procés de selecció.
  
6.4 En qualsevol moment del procés selectiu, si el tribunal té coneixement que algun dels aspirants no compleix la totalitat dels requisits exigits per aquesta convocatòria amb l'audiència prèvia de la persona interessada, haurà de proposar-ne l'exclusió al rector de la Universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant hom podrà interposar un recurs ordinari davant la mateixa autoritat indicada en el paràgraf anterior.
  
Setena. Llista d'aprovats
  
7.1 En acabar les proves selectives, el tribunal farà públiques en el lloc o llocs de realització de l'últim exercici, com també en la seu del tribunal, la relació d'aspirants aprovats per ordre de puntuació aconseguida, amb la indicació del seu document nacional d'identitat.
  
El president del tribunal enviarà una còpia certificada de la llista d'aprovats al rector de la Universitat i hi especificarà igualment les dades establides en el paràgraf anterior.
  
7.2 En cas d'empat, en el torn d'accés lliure, serà resolt pel total de la fase d'oposició. Si persisteix l'empat, pel resultat del segon exercici, del tercer o, si és necessari pel resultat del concurs.
  
Vuitena. Presentació de documents i nomenament de funcionaris
  
8.1 En el termini de 20 dies hàbils comptadors des de l'endemà del dia en què es facen públiques les llistes d'aprovats en el lloc o llocs d'examen, els opositors aprovats hauran de presentar en el Registre General de la Universitat els documents següents:
  
a) Fotocòpia del document nacional d'identitat.
  
b) Fotocòpia compulsada del títol de Batxiller o equivalent. A aquest efecte, es considerarà el fet d'haver superat la prova de majors de 25 anys per a l'accés a la Universitat.
  
c) Declaració jurada o promesa de no haver estat separat mitjançant expedient disciplinari de cap administració pública ni estar inhabilitat per a l'exercici de funcions públiques.
  
8.2 Els qui dins el termini fixat, excepte els casos de força major, no presenten la documentació o si de l'examen d'aquesta es dedueix que hi manca algun dels requisits assenyalats no podran ser nomenats funcionaris i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.
  
8.3 L'autoritat convocant, a proposta del tribunal qualificador, nomenarà els funcionaris de carrera mitjançant una resolució, que es publicarà en el Diari Oficial de la Generalitat Valenciana.
  
Cal acompanyar la proposta de nomenament d'una fotocòpia del document nacional d'identitat dels aspirants aprovats, l'exemplar de la sol·licitud de participació en les proves selectives enviat a la universitat convocant amb l'apartat reservat per a l'administració degudament emplenat.
  
8.4 Els aspirants que no hagen aconseguit una puntuació considerada suficient pel tribunal en la fase corresponent del segon exercici i no justifiquen estar en possessió del nivell oral de coneixements de valencià, expedit per la Junta Qualificadora de la Generalitat Valenciana, hauran d'obtenir aquest títol en el termini de tres anys des de la superació del procés selectiu, perquè el nomenament tinga caràcter definitiu.
  
Novena. Norma final
  
9.1 La convocatòria i les bases i tots els actes administratius que se'n deriven, com també les actuacions del tribunal, podran ser impugnats per les persones interessades en els casos i en la forma disposats en la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú
  
9.2 L'administració podrà, si escau, revisar les resolucions del tribunal d'acord amb el que disposa aquesta norma.
  
Alacant, 4 de maig de 1998.- El gerent: Luis G. Ramos Gutiérrez.
  
ANNEX I
  
1. La Llei de Règim Jurídic de les Administracions Públiques i del Procediment Administratiu Comú. Títols II, III, IV, V, VI i VII.
  
2. La Llei de la Funció Pública Valenciana: de l'accés del personal a la funció pública; dels llocs de treball i de la formació de plantilla; de l'adquisició i de la pèrdua de la condició de funcionari; de les situacions del personal funcionari de carrera; drets i deures.
  
3. El dret a l'educació recollit en la Constitució espanyola. El seu desplegament: els títols preliminars a les lleis 8/1985 i 1/1990.
  
4. L'Educació Superior a Espanya. Les universitats. El Consell d'Universitats.
  
5. Els Estatuts de la Universitat d'Alacant: estructura i òrgans de govern. El Servei d'Informació Bibliogràfica i Documental. El professorat. L'alumnat.
  
6. La gestió de l'alumnat: l'admissió als centres universitaris (RD 1.005/91 d'1 de juny i Ordre de 28 de setembre de 1984); el sistema de beques i altres ajudes a l'estudi (RD 2.298/83 de 18 de juliol); Plans d'Estudi (RD 1.497/87, de 27 de novembre i les seues modificacions); titulacions (RD 1.496/87 de 6 de novembre).
  
7. La llei 53/1984, d'Incompatibilitats del Personal al Servei de les Administracions Públiques, i norma de desplegament (RD 598/1985).
  
8. El pressupost: contingut i aprovació; els crèdits i les seues modificacions; execució i liquidació.
  
9. La Llei de Contractes de les Administracions Públiques: dels diferents tipus de contractes administratius. Llibre II: articles 120 a 219.
  
10. Concepte d'informàtica, bases de dades. Legislació sobre protecció de dades.
  
ANNEX II
  
(Nom i cognoms) ..., amb domicili a ... i document nacional d'identitat número ..., declare sota jurament o promet, als efectes de ser nomenat funcionari de l'escala ..., que no he sigut separat del servei de cap de les administracions públiques i que no em trobe inhabilitat per a l'exercici de funcions públiques.